Thuirt Sràid Downing an-diugh nach eil clàr-ama ann airson na dàrna bhòta a bheireadh cead do Bhreatainn pàirt a ghabhail anns na h-ionnsaighean bhon adhair air IS ann an Siria. Thuirt Dàibhidh Camshron an-dè gum feuchadh esan ri beachd nan Cumantan atharrachadh, an dèidh bhòt bho chionn còrr is dà bhliadhna an aghaidh ionnsaighean bhon adhair ann an Siria. Chan eil ceannard nan Làbarach, Jeremy Corbyn, ag iarraidh itealain chogaidh a chur an sàs ann an Siria, ach tha e coltach gu bheil àireamh mhath de bhuill Làbarach deònach bhòtadh na aghaidh-san.